**भारत सरकार**

मानव संसाधन विकास मंत्रालय

स्‍कूल शिक्षा और साक्षरता विभाग

**राज्‍य सभा**

अतारांकित प्रश्‍न संख्‍या: 1176

उत्‍तर देने की तारीख: 20.12.2018

**शिक्षा हेतु एकीकृत जिला सूचना प्रणाली (यूडीआईएसई)**

**के अंतर्गत स्कूल के बच्चों की निगरानी करना**

1176. श्री देरेक ओब्राईनः

 क्या मानव संसाधन विकास मंत्री यह बताने की कृपा करेंगे किः

(क) क्या सरकार को आधार के संबंध में उच्चतम न्यायालय के हाल ही के निर्णय की जानकारी हैं जिसमें बच्चों को इसकी परिधि से बाहर रखना घोषित किया गया है;

(ख) क्या इस निर्णय के बावजूद मंत्रालय शिक्षा हेतु एकीकृत जिला सूचना प्रणाली (यूडीआईएसई) के अंतर्गत विद्यार्थियों की उनके आधार कार्डों के माध्यम से अभी भी निगरानी कर रहा है; और

(ग) इस समय यूडीआईएसई के अंतर्गत कितने विद्यार्थियों की निगरानी की जा रही हैं?

**उत्तर**

**मानव संसाधन विकास मंत्रालय में राज्‍य मंत्री**

**(डॉ. सत्‍य पाल सिंह)**

(क): जी हां।

(ख): माननीय सर्वोच्‍च न्‍यायालय के निर्णय के बाद एकीकृत जिला शिक्षा सूचना प्रणाली (यू-डाइज) के तहत छात्र डाटाबेस प्रबंधन सूचना प्रणाली (एसडीएमआईएस) सॉफ्टवेयर के माध्‍यम से छात्रों के आधार डाटा को एकत्रित किए जाने की प्रणाली को बंद कर दिया गया है।

(ग): एसडीएमआईएस 2016-17 में कुल छात्र 21,43,86,228 कवर किए गए थे, जिनमें से 44.05 प्रतिशत छात्रों द्वारा आधार संख्‍या दी गई थी।

**\*\*\*\*\***